armvectores/hy_wikipedia_2023 huggingface dataset:
Նեպալական բու

Նեպալական բու (լատ.՝ Bubo nipalensis), բվերի ընտանիքի ասիական թռչուն։
Նեպալական բուի մարմնի երկարությունը հասնում է 51+ից 61 սմ-ի։ Նա սնվում է հիմնականում կրծողներով և փոքր թռչուններով, բայց կարող է հաղթել նաև շնագայլերին և այլ մեծ թռչուններին։
Նեպալական բուերը տարածված են Հիմալայներում, Հնդկաչին թերակղզում և Մալայզիայում։ Տարածված են նաև Շրի Լանկա կղզում։


== Ծանոթագրություններ ==


== Գրականություն ==
John A. Burton (Hrsg); Eulen der Welt — Entwicklung — Körperbau — Lebensweise, Neumann-Neudamm Verlag Melsungen, 1986, ISBN 3-7888-0495-5
Օբյեկտիվ և սուբյեկտիվ հատկություններ

Առաջնային և երկրորդային հատկություններ կամ սուբյեկտիվ և օբյեկտիվ հատկություններ, տերմիններ, որոնք օգտագործվում են տարբերելու համար իրերի հատկությունները (որակները) ըստ օբյեկտիվության հատկանիշի։
Տերմինները մտցրել է Ջոն Լոկը, չնայած այդպիսի տարբերակում նրանից առաջ կատարել են Դեմոկրիտեսը, Գալիլեյը, Դեկարտը, Թոմաս Հոբսը։ Լոկն օբյեկտիվ և սուբյեկտիվ հատկությունները տարբերակել է հետևյալ կերպ.

առաջնային կամ օբյեկտիվ հատկություններից են շարժումը, անթափանցությունը, խտությունը, մասնիկների շղթայակցումը, ֆիգուրը, ծավալը և այլն
երկրորդային կամ սուբյեկտիվ հատկություններից են գույնը, հոտը, համը, ձայնը։Այն բոլոր հատկությունները, որոնք բացատրության չէին ենթարկվում մեխանիկայի տեսակետից, Լոքը հայտարարում էր երկրորդային հատկություններ, որոնք որոշվում են միայն սուբյեկտի կազմակերպումով, կառուցվածքով և վիճակով։ Սուբյեկտիվ հատկությունների առանձնացումը հիմնվում էր և՛ հատկությունների օբյեկտիվ գոյության ու գիտակցության մեջ նրանց արտացոլման ձևերի շփոթման վրա, ինչպես և կապված էր իրերի հատկությունների արտացոլման մեջ մտածողության հատուկ դերի չըմբռնման հետ։ Սուբյեկտիվ իդեալիստներ Ջորջ Բերկլին, Դևիդ Հյումը և ուրիշներ, օգտագործելով մետաֆիզիկական մատերիալիզմի անհետևողականությունը, առաջնային հատկությունները նույնպես դասում էին սուբյեկտիվ կարգի հատկությունների թվին։ Դիալեկտիկական մատերիալիզմը մերժում է իրերի հատկությունների բաժանումը օբյեկտիվ և սուբյեկտիվ տեսակների։


== Գրականություն ==
Փիլիսոփայական բառարան, Ե., 1975 թ.։
Անտոն Արենսկի

Անտոն Ստեպանովիչ Արենսկի (հուլիսի 12, 1861(1861-07-12), Մեծ Նովգորոդ, Ռուսական կայսրություն - փետրվարի 25, 1906(1906-02-25)[…] կամ 1906, Զելենոգորսկ, Վիբորգի նահանգ, Ռուսական կայսրություն), ռուս կոմպոզիտոր, դաշնակահար, դիրիժոր, մանկավարժ։
1882 թվականին ավարտել է Սանկտ Պետերբուրգի կոնսերվատորիայի Ռիմսկի-Կորսակովի դասարանը և դարձել Մոսկվայի կոնսերվատորիայի դասատու (1889 թվականից՝ պրոֆեսոր)։ 1888-1895 թվականներին ղեկավարել է Ռուսական երգչախմբային ընկերության (Մոսկվա) համերգները, 1895-1901 թվականներին եղել է Պալատական երգչախմբի տնօրենը։ Գրել է «Երազ Վոլգայի վրա» (1890 թ.), «Ռաֆայել» (1894 թ.), «Նալ և Գամայանտի» (1904 թ.) օպերաները, «Գիշերը Եգիպտոսում» բալետը (1900 թ.) և այլ ստեղծագործություններ։ Ժամանակին մեծ տարածում գտան հարմոնիայի նրա դասագրքերը, որոնցից մասամբ օգտվել է Կոմիտասը երիտասարդ տարիներին։ Արենսկին ստեղծագործական սերտ բարեկամությամբ կապված էր Ալեքսանդր Սպենդիարյանի հետ։


== Ծանոթագրություններ ==
Շվից տավարի ցեղ

Շվից, շվեյցարական գորշ, կաթնամսատու տավարի ցեղ։ Բուծվել է Շվեյցարիայում կարճեղջյուր տավարից (հնագույն ժամանակներում ներմուծվել է Արևելքից) սերված կենդանիների երկարատև ընտրության և զույգ ընտրության միջոցով։ Մարմնակազմը ամուր է։ Կենդանիները դիմացկուն են և լավ են օգտագործում արոտը։ Թույրը՝ գորշ (բացից մուգ երանգով)։ Սև կապարագույն քթահայելին սահմանազատված է սպիտակավուն մազածածկի օղակով, իսկ իրանի վերին գծի ուղղությամբ, մնդավից մինչև պոչարմատը, մազածածկը ավելի բաց գույն է (արտաքնակազմի բնորոշ հատկանիշներ)։ Կենդանիների իրանը ձգված է, կրծքավանդակը՝ լավ զարգացած, ոտքերը՝ ամուր։ Լավ կլիմայավարժվում են։ Ցուլերի կենդանի զանգվածը՝ 800—950 (առավելագույնը՝ 1200), կովերինը 550—600 (առավելագույնը՝ 800) կգ է։ 13—14 ամսական զվարակները (մատղաշ)՝ 260—300 կգ։ Ճարպ քիչ են կուտակում։ Սպանդային ելքը 50—60% է։ Կաթնատվությունը՝ 4000—4500 կգ (ամենաբարձրը՝ 10 հազար կգ)։ Կաթի յուղայնությունը՝ 3,7—3,9%։ Շվից տավարի ցեղ բուծվում է բազմաթիվ երկրներում։ 
Հայաստանում շվիցի տրամախաչմամբ ստացվել է կովկասյան գորշ տավարի ցեղը։
Ալի (Խաշուրի շրջան)

Անվան այլ կիրառումների համար տե՛ս՝ Ալի (այլ կիրառումներ)Ալի  (վրաց.՝ ალი), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 760 մետր։ Բնակչությունը՝ 1068 մարդ (ըստ 2014 թվականի տվյալների)։ Հեռախոսային կոդ՝ +995:


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Նովոնիկոլաևկա (գյուղ, Բալակլեյայի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ուկրաիներեն՝ Новомиколаївка), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1733 թվականին։
2001 թվականի տվյալներով Նովոնիկոլաևկա գյուղում բնակվում էր 50 մարդ։ Բնակավայրը զբաղեցնում է 0,514 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1783

1783 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1783 թվականն է, 
XVIII դարի 83-րդ տարին։


== Դեպքեր ==


== Ծնունդներ ==
Հունվար 23 - Ստենդալ, ֆրանսիացի գրող, ռեալիստական վեպի հիմնադիրներից (ծ. 1842)


== Մահեր ==
Օպի

Օպի (իտալերեն՝ Opi), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 470 մարդ (2005 թվականի տվյալներով)։ Խտությունը՝ 9,5 մարդ/կմ²։ Տարածքը՝ 49,46 կմ²։ Փոստային ինդեքս՝ 67030։ Հեռախոսային կոդ՝ 0863։
Հովհաննես Մկրտիչը հարգվում է որպես բնակավայրի հովանավոր սուրբ։ Բնակավայրի տոնը նշվում է հունիսի 24-ին։


== Արտաքին հղումներ ==
Բնակավայրի Պաշտոնական կայք


== Ծանոթագրություններ ==
Ստանիսլավկա (գյուղ, Շևչենկոյի շրջան)

Անվան այլ կիրառումների համար տե՛ս՝ ՍտանիսլավկաՍտանիսլավկա (ուկրաիներեն՝ Станіславка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1800 թվականին։
2001 թվականի տվյալներով Ստանիսլավկա գյուղում բնակվում էր 37 մարդ։ Բնակավայրը զբաղեցնում է 0,26 կմ² տարածք։ Բնակչության խտությունը կազմում էր 142,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փեսատեղ

Փեսատեղ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գիլա Գոլդշտեյն

Գիլա Գոլդշտեյն (եբրայերեն՝ גילה גולדשטיין‎, դեկտեմբերի 18, 1947(1947-12-18), Թուրին, Իտալիա - փետրվարի 5, 2017(2017-02-05), Թել Ավիվ, Իսրայել), իսրայելցի դերասանուհի և երգչուհի, տրանսգենդեր անձանց իրավունքների շարժման ակտիվիստ, Իսրայելի ամենահին և ամենամեծ ԼԳԲՏ կազմակերպության` «Ագուդի»-ի հիմնադիրներից։ Համարվում է Իսրայելում առաջին տրանսգենդեր կանանցից մեկը և նույնասեռականը։


== Կենսագրություն ==
Գիլա Գոլդշտեյնը ծնվել է Թուրինում՝ Ավրաամ Գոլդշտեյն անունով։ Իսրայել հայրենադարձվելուց հետո ապրել է Հայֆայում։ 1960 թվականին հասկացել է, որ ինքը տրանսգենդեր է։ Մանկության տարիներին բալետ է սովորել, հետագայում ծառայել է ինժեներական զորքերում և խաղացել «Մաքաբի» ֆուտբոլային թիմում (Հայֆա)։ Ելույթներ է ունենցել ակումբներում։ Հետագայում Բելգիայում անցել է հորմոնալ թերապիայի և սեռերի փոփոխության վիրահատության կուրս։ Հացը վաստակել է Հայֆայի պուրակներում մարմնավաճառությամբ զբաղվելով։ 1970-ականների սկզբին ապրել է Եվրոպայում, աշխատել որպես ստրիպտիզ պարուհի։ Իսրայել վերադառնալուն պես ելույթ է ունեցել գիշերային ակումբներում և բարերում, այդ թվում 51-րդ բարում, ծառայել է որպես նախատիպ Ամոս Գութմանի համանուն ֆիլմի հերոսներից մեկի համար։ 1990-ականներին ձայնագրել է մի քանի երգ և կատարել «Ալլենբի 58» ակումբում։ 1998 թվականին Նինո Օրսիանոյի հետ միասին ռադիոյով երաժշտական հաղորդաշար է վարել։
2003 թվականին Գիլա Գոլդշտեյնին շնորհվել է մրցանակ իսրայելական ԼԳԲՏ համայնքի կողմից։ 2005 թվականին արժանացել է Մայամիի ԼԳԲՏ կինոփառատոնի մրցանակի՝ «Երկրորդ պլանի լավագույն կանացի դեր» անվանակարգում՝ «Հնազանդ երեխաներ» ֆիլմում դերակատարման համար։ 2010 թվականին նկարահանվել է երեխաների համար հեռուստասերիալում։ Նույն թվականին նկարահանվել է վավերագրական ֆիլմ նրա կյանքի մասին։ 2011 թվականին Գիլա Գոլդշտեյնի անունով է կոչվել տրանսգենդեր մարդկանց օգնություն ցուցաբերող կազմակերպությունը։ 2015 թվականին, իր համայնքին մատուցած ծառայությունների համար, նրան հնարավորություն է տրվել քայլել  Թել Ավիվի գեյ-շքերթի առջևից։
Թաղված է որպես տղամարդ՝ Ռոնեն Իլան անունով։ Հուղարկավորությանը ներկա են գտնվել դերասաններ, քաղաքական գործիչներ և ԼԳԲՏ համայնքի ներկայացուցիչներ։


== Ֆիլմագրություն ==
«Սա Գիլան է, սա` ես», եբրայերեն՝ זה גילה, זה אני‎, վավերագրական, 2010,
«Խասամբա` երրորդ սերունդ», եբրայերեն՝  חסמבה דור 3‎, սերիալ, 2010,
«Fucking Different Tel Aviv», եբրայերեն՝ פאקינג דיפרנט תל אביב‎, 2008,
«Հնազանդ երեխաներ», եբրայերեն՝ ילדים טובים‎ — «Գրեյսը` Մեննի մայրը», 2005,
«Կուլան», եբրայերեն՝ פרא‎, 2003:


== Գրականության բնագավառում ==
Գիլա Գոլդշտեյնի մասին հիշատակվում է Արոն Վերգելիսի «Պահակները դարպասի մոտ» վեպում (1987):


== Ծանոթագրություններ ==
Միհրի մեհյան (Երիզա)

Անվան այլ կիրառումների համար տե՛ս՝ Միհրի մեհյան (այլ կիրառումներ)Միհրի մեհյան, Միհր դիցին նվիրված հայկական հեթանոսական տաճար Մեծ Հայքի Բարձր Հայք նահանգի Եկեղյաց գավառի Երիզա ավանում, որն այժմ Երզնկա քաղաքն է։ Ավերվել է 4-րդ դարում Հայաստանում քրիստոնեության ժամանակ։


== Ծանոթագրություններ ==
Վոլովոդովկա

Վոլովոդովկա (ուկրաիներեն՝ Воловодівка), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1780 թվականին։
2001 թվականի տվյալներով Վոլովոդովկա գյուղում բնակվում էր 489 մարդ։ Բնակավայրը զբաղեցնում է 1,32 կմ² տարածք։ Բնակչության խտությունը կազմում էր 370,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զալտբոմել (համայնք)

Զալտբոմել (հոլ.՝ Zaltbommel ( արտասանություն)), համայնք Նիդերլանդների Խելդերլանդ մարզում։ Տարածքը 79,94 կմ² է, բնակչությունը՝ 26.196 (2011 թ.)։ Մեկ շնչի տարեկան միջին եկամուտը 12.800 եվրո է։
Ստարոսելե (գյուղ, Միրոպոլսկոե գյուղական բնակավայր)

Անվան այլ կիրառումների համար տե՛ս՝ ՍտարոսելեՍտարոսելե (ռուս.՝ Староселье), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2008 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քրիստիանե Տորլոնի

Քրիստինա դո Սանտոս մարիա Տորլոնի (պորտ.՝ Christiane Torloni, փետրվարի 18, 1957(1957-02-18), Սան Պաուլո, Բրազիլիա), բրազիլացի կինոյի և թատրոնի դերասանուհի, ծնվել է Սան Պաուլո քաղաքում իսպանացու և իտալացու դուստր, նրա ծնողները հայտնի դերասաններ են։ 1970 թվականին Քրիստինե Տորլոնին ամուսնանում է ռեժիսոր Դենիս Կարվալոյի հետ, 9 տարվա կարճ ամուսնությունից նա ունենում է երկվորյակներ։ 1991 թվականին Քրիստենեն իր երկու երեխաների հետ ավտովթարի է ենթարկվում, որից հետո 4 տարով նա տեղափոխվում է Պորտուգալիա՝ հանգստի։ Նրա հայտնի սերիալներն են Հնդկաստանի ճանապարհներ (հեռուստասերիալ), Բաբելոնի աշտարակը (սերիալ) և Գեղեցկության գինը։


== Ծանոթագրություններ ==


== Արտաքին հղումներ ==
Кристиане Торлони (անգլ.) Internet Movie Database կայքում
Кристиане Торлони на Бразилиаде Archived 2020-07-08 at the Wayback Machine.
Кристиане Торлони играет современного и человечного персонажа
Քրիստիանե Տորլոնի Թվիթթերում
Քրիստիանե Տորլոնի Ֆեյսբուքում
Ալանոս (այլ կիրառումներ)

Ալանոս, կարող է վերաբերել՝

Ալանոս - գյուղ Արևմտյան Հայաստանում, Էրզրումի վիլայեթի Սպերի գավառում
Ալանոս - գյուղ Օսմանյան կայսրությունում, Տրապիզոնի վիլայեթի Ջանիկի գավառում
Բույանցևո (այլ կիրառումներ)

Բույանցևո, կարող է վերաբերել՝

Բույանցևո - գյուղ Ռուսաստանի Նովգորոդի մարզի Օկուլովսկի շրջանի կազմում։
Բույանցևո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Չիրիմիդո

Չիրիմիդո (իտալերեն՝  Cirimido), կոմունա Իտալիայում, Լոմբարդիա մարզի Կոմո գավառում։ Բնակչությունը հասնում է 1914 մարդու։ Հեռախոսային կոդն Է 031, իսկ փոստային ինդեքսը 22070։


== Ծանոթագրություններ ==
Անտոնիո Նապոլիոնի

Անտոնիո Նապոլիոնի (իտալերեն՝ Antonio Napolioni, դեկտեմբերի 11, 1957, Կամերինո, Իտալիա), Կրեմոնա հռոմեական կաթոլիկ թեմի եպիսկոպոս 2015 թվականի նոյեմբերի 16-ից։ Փոխարինել է պատվարժան Դանտե Լաֆրանկոնիին։


== Կենսագրություն ==
Անտոնիո Նապոլիոնին ծնվել է 1957 թվականի դեկտեմբերի 11-ին Իտալիայի Կամերինո քաղաքում։ Իրավաբանություն է ուսումնասիրել Կամերինոյի համալսարանում և 2 տարի անց ընդունվել Ֆանոյի ճեմարան։
1983 թվականի հունիսի 25-ին ձեռնադրվել է քահանա։ 2005 թվականից Նորին սրբազնության կապելանն է, իսկ 2010 թվականից՝ Սան Սևերինո Մարչեի Սուրբ Սևերինո եկեղեցու քահանա։
Կրեմոնա հռոմեական կաթոլիկ թեմի եպիսկոպոս է նշանակվել 2015 թվականի նոյեմբերի 16-ին։ Նախկին եպիսկոպոս Դանտե Լաֆրանկոնիի կողմից կօծվի եպիսկոպոս։


== Ծանոթագրություններ ==


== Արտաքին հղումներ ==
Անտոնիո Նապոլիոնիի պաշտոնական կայքը անգլ.՝ 
Լոդի թեմի պաշտոնական կայք (իտալ.)
Շոտլանդիայի դրոշ

Շոտլանդիայի դրոշ (անգլ.՝ Flag of Scotland, գաել.՝ Bratach na h-Alba, անգլա-շոտլ.՝ Banner o Scotland), Շոտլանդիայի պաշտոնական պատմական խորհրդանիշը, շոտլանդացի ժողովրդի ազգային դրոշ, կապույտ ուղղանկյուն է, սպիտակ շեղ խաչով։ Կողմերի հարաբերությունը կանոնակարգված չէ, սովորաբար օգտագործվում են 2։3 կամ 3։5 չափերով։
Անկյունագծային շերտերի լայնությունը կազմում է դրոշի լայնության 1/5 մասը։


== Ծանոթագրություններ ==
Բրենտոնիկո

Բրենտոնիկո (իտալերեն՝ Brentonico), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 3621 մարդ (2008), բնակչության խտություն՝ 58 մարդ/կմ²։ Զբաղեցնում է 62 կմ² մակերես։ Փոստային ինդեքս՝ 38060։ Հեռախոսային կոդ՝ 0464։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Սույմիշչե

Սույմիշչե (ռուս.՝ Суймище), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարձրաշեն (Արարատի մարզ)

Անվան այլ կիրառումների համար տե՛ս՝ Բարձրաշեն (այլ կիրառումներ)Բարձրաշեն, գյուղ Հայաստանի Արարատի մարզում։ Համայնքի վարչական տարածքի մեջ են մտնում Բարձրաշեն և Կաքավաբերդ գյուղերը։ Բարձրաշեն գյուղը գտնվում է մարզկենտրոնից 20 կմ հյուսիս-արևելք, Կաքավաբերդը՝ համայնքի կենտրոնից 52 կմ հեռավորության վրա։


== Պատմություն ==
Գյուղը հիմնադրվել է 1830 թվականին։ Բնակչությունը գաղթել է 1828-1829 թթ. Արևմտյան Հայաստանից և Նախիջևանից, իսկ 1970-ական թթ. Աբովյանի շրջանի գյուղերից։
Նախկինում Բարձրաշեն գյուղն ունեցել է Բիթլիջա անվանումը և վերանվանվել է 1945 թվականին։
Բարձրաշեն գյուղն ընկած է Ազատ գետի աջ ափին՝ Արարատյան հարթավայրում։ Ծովի մակարդակից ունի 1100 մ բարձրություն։ Կաքավաբերդը գտնվում է Գեղամա լեռնաշղթայի լանջին՝ 1600 մ բարձրության վրա։ Գյուղի հարևանությամբ գտնվում է Խոսրովի արգելոցը։


== Կլիման ==
Կլիման չոր, ցամաքային է։ Ձմեռը չափավոր ցուրտ է, ամառը՝ շոգ ու ցամաքային։ Հունվարյան միջին ջերմաստիճանը տատանվում է -4-ից -7 աստիճան, հուլիսյան միջինը՝ 23-ից 25 աստիճան։ Տարեկան մթնոլորտային տեղումները կազմում են 350-500 մմ։ Բնական լանդշաֆտները կիսաանապատներ և չոր տափաստաններն են։ Ագրոկլիմայական տեսակետից ընկած է ինտենսիվ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Բարձրաշենի մշտական բնակչությունը կազմել է 1335, առկա բնակչությունը` 1235 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Համայնքի տնտեսության մասնագիտացման ճյուղը գյուղատնտեսությունն է։ Համայնքի հողերի հիմնական մասն օգտագործվում են որպես վարելահողեր։ Ունի պտղատու և խաղողի այգիներ։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ՝ լոլիկ, տաքդեղ, սմբուկ, ձմերուկ, սեխ, ինչպես նաև հացահատիկ։ Կաքավաբերդ գյուղի հողահանդակներն օգտագործվում են որպես վարելահողեր, խոտհարքեր և արոտավայրեր։ Զբաղվում են կաթնամսատու անասնապահությամբ, մեղվաբուծությամբ, թռչնաբուծությամբ։


== Տես նաև ==
Բարձրաշենի պատմության և մշակույթի անշարժ հուշարձանների ցանկ


== Ծանոթագրություններ ==

Բարձրաշեն Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Մեծ Խոզյա

Մեծ Խոզյա (ռուս.՝ Большая Хозья), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Ունյա գետի ձախ ափին՝ 147 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000057702
Կոդը ըստ հիդրոլոգիական հետազոտության (ՌԴ) — 103005770
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


=== Վտակներ (կմ գետաբերանից) ===
1 կմ գետ՝ Փոքր Խոզյա (ձախ)


== Ծանոթագրություններ ==
Օլխովկա (գյուղ, Ուվինսկի շրջան)

Անվան այլ կիրառումների համար տե՛ս՝ ՕլխովկաՕլխովկա (ռուս.՝ Ольховка), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 142 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակսայ (գյուղ, Ուսմանսկի շրջան)

Ակսայ (ռուս.՝ Аксай), գյուղ Ռուսաստանի Լիպեցկի մարզի Ուսմանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լինա Մեդինա

Լինա Վանեսսա Մեդինա (իսպ.՝ Lina Vanessa Medina, սեպտեմբերի 27, 1933(1933-09-27), Տիկրապո շրջան, Castrovirreyna Province, Ուանկավելիկա, Պերու), բժշկության պատմության մեջ ամենափոքրիկ մայրը, ով երեխա է ունեցել, երբ ընդամենը 5 տարեկան էր։


== Երեխայի ծնունդ և անձնական կյանք ==
Լինան տեղափոխվում է հիվանդանոց ծնողների կողմից 5 տարեկանում, որովհետև նրա մարմինը տարօրինակ ձևով գիրանում էր։ Սկզբում ենթադրվում էր, որ նա խոց ունի, սակայն բժիշկները շուտով հայտնաբերում են, որ նա հղիության 7-րդ ամսում է։
Նրա բժիշկ Ժերարդո Լոզոդան նրան տեղափոխում է մայրաքաղաք Լիմա, որպեսզի ուրիշ բժիշկներ նույնպես հաստատեն նրա հղիության փաստը։ 1,5 ամիս անց 1939 թ. մայիսի 14-ին, Լինան կեսարյան հատումի միջոցով տղա է ունենում (իսկ կեսարյան հատումը պարտադիր էր, քանի որ դեռ ձևավորված չէր նրա մարմինը)։ Ծննդաբերությունը կատարում են բժիշկներ Լոզադոն, Բուսոլլեուն և Կոլարետան։
Այս դեպքի մասին առաջին անգամ հրատարակվել է La Presse Médicale թերթում։ Երեխան կշռում էր 2,7 կգ և Լինայի բժշկի պատվին նրան կոչում են Ժերարդո։ Ժերարդոն դաստիարակվում էր Լինայի կողմից, բայց միայն տասը տարեկանում է նա իմանում որ Լինան իր մայրն է, քանի որ մինչ այդ Լինան ներկայացել էր որպես նրա ավագ քույր։ Ընդհանուր առմամբ Ժերարդոն առողջ էր մեծանում, սակայն 1979 թ. 40 տարեկան հասակում նա մահանում է ոսկրային ուղեղի հիվանդությունից։
Լինայի հղիացման մասին ոչ մի տվյալներ չկան և չեն արձանագրվել, նա երբեք չի խոսել այդ մասին։ Ավելի ուշ Լինան ամուսնանում է Ռաուլ Ժուրադոյի հետ, ումից 1972 թ. ունենում է երկրորդ տղան։ Նրանք ներկայումս ապրում են Լիմայի աղքատ շրջաններից մեկում։
Ռունովշչինսկի գյուղական խորհուրդ (այլ կիրառումներ)

Ռունովշչինսկի գյուղական խորհուրդ, կարող է վերաբերել՝

Ռունովշչինսկի գյուղական խորհուրդ - Ուկրաինայի Խարկովի մարզի Զաչեպիլովսկի շրջանում
Ռունովշչինսկի գյուղական խորհուրդ - Ուկրաինայի Պոլտավայի մարզի Պոլտավայի շրջան ում
Բարոժի ձոր

Բարոժի ձոր, ժամանակավոր գետակ Արաքսի ավազանում, Մաստարա սելավի ձախ վտակը։ Հոսք ունի միայն գարնանը։ Հոսում է Հայաստանի Արագածոտնի մարզով։ Երկարությունը 12 կիլոմետր։


== Ծանոթագրություններ ==
Ալ-Թամանաայի շրջան

Ալ-Թամանաայի շրջան (արաբ․՝ ناحية التمانعة‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր Իդլիբի մարզում։ Հանդիսանում է Մաարրաթ ալ-Նումանի գավառի վեց շրջաններից մեկը։
Վարչական կենտրոնն է Ալ-Թամանաա քաղաքը։ 2004 թվականի մարդահամարի տվյալներով շրջանը ունի 29,114 բնակչություն։ Տարածքը կազմում է 369.62 կմ²։


== Ծանոթագրություններ ==
Քեչերլի

Քեչերլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պիլիպովիչի (այլ կիրառումներ)

Պիլիպովիչի, կարող է վերաբերել՝

Պիլիպովիչի - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Պիլիպովիչի - գյուղ, Ուկրաինայի Ժիտոմիրի մարզի Ռոդոմիշլինսկի շրջանում
Պիլիպովիչի - գյուղ, Ուկրաինայի Պոլտավայի մարզի Օրոժիցյայի շրջանում
Նոսիշչևո

Նոսիշչևո (ռուս.՝ Носищево), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9006) Վոյտկևիչ

(9006) Վոյտկևիչ (անգլ.՝ Voytkevych), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,588522 ա. մ., առավելագույնը մոտենում է 2,0969 ա. մ. հեռավորության վրա և հեռանում 3,0802 ա. մ.։ Արեգակի շուրջ մեկ ամբողջական պտույտ է կատարում 1521,16 երկրային օրվա ընթացքում, իր ուղեծրով շարժվելով միջինում 0,236661 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9006) Վոյտկևիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոն (Ծովափնյա Շարանտի գավառ)

Պոն (ֆր.՝ Pons ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մոնլյո լա Գարդ կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17283։


== Բնակչություն ==
Համայնքի բնակչությունը 2010 թվականին կազմում էր 4333 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Պոնի վիճակագրության ազգային ինստիտուտ (ֆր.)
Վիլհելմ Դյորպֆելդ

Վիլհելմ Դյորպֆելդ (դեկտեմբերի 26, 1853(1853-12-26)[…], Բարմեն, Բարմեն, Վուպերտալ, Դյուսելդորֆ, Հռենոսի պրովինցիա, Պրուսիայի թագավորություն - ապրիլի 25, 1940(1940-04-25)[…], Լեֆկաս, Lefkada Municipality, Lefkada Regional Unit, Հոնիական կղզիներ, Հունաստան), գերմանացի ճարտարապետ, հնագետ և ստրատոգրաֆիկ պեղման պիոներ։ Նա հայտնի է Հենրիխ Շլիմանի հետ համատեղ իր գործունեությամբ, հենց նրա ջանքերի շնորհիվ էր որ Շլիմանը կարողացավ գտնել Տրոյայի ճշգրիտ գտնվելու վայրը։ Դյորպֆելդը շարունակում է համարվել կարևոր հնագետ, որը իր օրինաչափությունների շնորհիվ շատ հին վայրեր պահպանեց որոնք կարող էին կործանվել Շլիմանի անփորձ պեղումների պատճառով։


== Ծանոթագրություններ ==
Չառլզ Թոմսոն Ռիս Վիլսոն

Չառլզ Թոմսոն Ռիս Վիլսոն (Ուիլսոն) (անգլ.՝ Charles Thomson Rees Wilson, փետրվարի 14, 1869(1869-02-14)[…], Glencorse, Շոտլանդիա - նոյեմբերի 15, 1959(1959-11-15)[…], Carlops, Շոտլանդիա), անգլիացի ֆիզիկոս, Լոնդոնի թագավորական ընկերության անդամ (1900)։
Կրթությունն ստացել է Մանչեստրի և Քեմբրիջի համալսարաններում։ 1900 - 1934 թվականներին դասավանդել է Քեմբրիջի համալսարանում (1925 թվականիից՝ պրոֆեսոր)։ Հետազոտել է գոլորշիների կոնդենսացումը տարբեր ազդեցությունների, մասնավորապես, արագընթաց լիցքավորված մասնիկների ներգործությամբ։ Այդ աշխատանքների արդյունքը եղել է նրա հայտնագործած Վիլսոնի խցիկը (1912), որը հնարավորություն է տալիս գրանցել միկրոմասնիկների հետագծերը։ 1927 թվականին Արթուր Քոմփթոնի հետ միասին արժանացել է ֆիզիկայի Նոբելյան մրցանակի։


== Ծանոթագրություններ ==
Իլինկա (գյուղ, Լև-Տոլստովսկի շրջան)

Անվան այլ կիրառումների համար տե՛ս՝ ԻլինկաԻլինկա (ռուս.՝ Ильинка), գյուղ Ռուսաստանի, Լիպեցկի մարզի Լև-Տոլստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հունական նավագնացություն

Հունական նավագնացություն (հուն․՝ Η ελληνική ναυτιλία), երկրի արտաքին տնտեսության մեջ կարևոր նշանակություն ունեցող ճյուղ։ Մի շարք երկրներում, ինչպիսիք են Ռուսաստանի Դաշնությունը, Ամերիկայի Միացյալ Նահանգները, Չինաստանի Ժողովրդական Հանրապետությունը, Կանադան, Թուրքիան և Ֆրանսիան, ծովային տրանսպորտն իրականացնում է միջտարածաշրջանային փոխադրամիջոցների մեծ մասը։ Սա տրանսպորտի ամենաէժան ձևն է, որին բաժին է ընկնում արտասահմանյան առևտրի և ներքին ծովային բեռնափոխադրումների 80 %-ը։
Ծովային փոխադրումների մատչելիությունը նրանում է, որ ջրային ճանապարհների շահագործումը իրենից չի ենթադրում զգալի թվով ծախսեր՝ ի տարբերություն մյուս տրանսպորտամիջոցների կողմից շահագործվող միջոցների։
Երկրի նավատորմերի միագումարությունը՝ իրենց անձնակազմով զբաղվում է առևտրատնտեսական գործունեությամբ։ Բազմաքանակ և բազմատեսակ հունական նավատորմը տարբերվում է իր տեսակով և նշանակությամբ։ Հունաստանի առևտրական նավահանգիստն իրականացնում է նաև բազմաթիվ ափամերձ ծառայություններ։ Դրանցից են գործարարական օրգանների կառավարումը, վերանորոգման և բունկերավորման կազմակերպումը, ծովային գործակալությունների ապահովագրումը և այլն։ Ժամանակակից բոլոր ծովային նավերը, որոնք կայանված են Հունաստանի նավատորմում ունեն ազգային կարգավիճակ։ Վերջիններիս խորհրդանիշը Հունաստանի ռազմածովային նավատորմի դրոշակն է, որը ծածանվում է բոլոր նավերի առագաստներում։


== Նավահանգիստներ ==

Հունական ռազմանավերը, ինչպես նաև առևտրական նավերը կայանվում են երկրի ծովափնյա քաղաքներում կառուցված նավահանգիստներում։ Մայրցամաքային Հունաստանի տարածքում գտնվող գլխավոր նավահանգիստը Պիրեյոսն է, որը ըստ Հունաստանի Հանրապետության վարչատարածքային բաժանման մտնում է Աթենքի մայրաքաղաքային ինքնավարություն ունեցող տարածաշրջանային միավորի կամ նոմոսի կազմի մեջ։
Մի շարք նավահանգիստներ ստեղծվել են Հունաստանի խոշոր և միջին կղզիների ափամերձ շրջաններում։ Նավագնացության համար ծառայող խոշոր հունական քաղաքները ներկայացված են ստորև՝


== Տես նաև ==
Հունաստանի զինված ուժեր


== Ծանոթագրություններ ==


== Արտաքին հղումներ ==
«Մոլորակի շուրջը» առցանց հանրագիտարան(ռուս.)
Հունական առևտրային նավատորմը գրավում է առաջատար դիրքեր աշխարհում(ռուս.)
Չինաստանի Ժողովրդական Հանրապետությւոնը գնել է 5 մլրդ դոլարին համարժեք փոխառության(չաշխատող հղում)
Նավագնացությունը Հունաստանում(ռուս.)
(4848) Թուտանքամոն

(4848) Թուտանքամոն (անգլ.՝ Tutenchamun), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,1406 ա. մ., առավելագույնը մոտենում է 2,7395 ա. մ. հեռավորության վրա և հեռանում 3,5417 ա. մ.։ Արեգակի շուրջ մեկ ամբողջական պտույտ է կատարում 2032,91 երկրային օրվա ընթացքում, իր ուղեծրով շարժվելով միջինում 0,177086 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4848) Թուտանքամոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարսիյյա ան Կոմբրայ (այլ կիրառումներ)

Մարսիյյա ան Կոմբրայ, կարող է վերաբերել՝

Մարսիյյա ան Կոմբրայ - համայնք Ֆրանսիայում
Մարսիյյա ան Կոմբրայ - կանտոն Ֆրանսիայում
Աստերոիդների ցանկ (91101-91200)

Աստերոիդների ցանկ (91001-91100)  • Աստերոիդների ցանկ  • Աստերոիդների ցանկ (91201-91300)
 Աստերոիդների ցանկ (91001-91100)  • Աստերոիդների ցանկ  • Աստերոիդների ցանկ (91201-91300)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Իլինո (գյուղ, Գագարինսկի շրջան)

Անվան այլ կիրառումների համար տե՛ս՝ ԻլինոԻլինո (ռուս.՝ Ильино), գյուղ Ռուսաստանի, Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քարոզգիրք (5223, Գրիգոր Տաթևացի)

Գրիգոր Տաթևացի, Քարոզգիրք (5223), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5223 թվի տակ։ Ձեռագիրը գրվել է 1450-1456, 1460-1462, 1683 թվականներին Մարտիրոս եպիսկոպոս (Ա), Սիմեոն (Բ) գրիչների կողմից Թորթանա վանքում, Եանարտաշ Ս․ Նշանում (Ա), Պուրասում, Երուսաղեմում (Բ)։ Գրված է թղթի վրա, որը ունի 18x13 չափս։ Ձեռագիրը կազմված է 245 թերթից։ Գրված է երկսյուն, բոլորգրով։ Ունի Գրիգոր Տաթևացու 1, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ գրչի՝ 32բ, 133բ, 181ա, 204ա (1450-1456 թթ․), 92ա, 145բ, 200բ (1460-1462 թթ․), 243բ (1683 թ․), հետագայի՝ 2ա, 2բ (1734 թ․), 83բ (1882 թ), կնիք՝ 37բ (Վարդան)։


== Ծանոթագրություններ ==
Բաքուլյան

Բաքուլյան, լեռներ պատմական Գուգարք աշխարհում։ Հիշատակում է Ղևոնդ Ալիշանը։


== Ծանոթագրություններ ==
Հելեն Գահագան Դուգլաս

Հելեն Գահագան Դուգլաս (անգլ.՝ Helen Gahagan Douglas, նոյեմբերի 25, 1900(1900-11-25)[…], Boonton, Մորիս շրջան, Նյու Ջերսի, ԱՄՆ - հունիսի 28, 1980(1980-06-28)[…], Նյու Յորք շրջան, Նյու Յորք, Նյու Յորք, ԱՄՆ), ամերիկացի դերասան և քաղաքական գործիչ։


== Կենսագրություն ==


=== Ընտանիք և կրթություն ===
Ծնվել է Նյու Ջերսիում իռլանդա-շոտլանդական արմատներով ընտանիքում, եպիսկոպոսական եկեղեցու հետևորդ է եղել։ Նրա հայրը՝ Ուոլտեր Հ. Գահագան Բրուքլինի շինարարական ընկերության և Քուինսի նավաշինարանի սեփականատերն է եղել, իսկ մայրը՝ Լիլիան Ռոուզը՝ ուսուցչուհի։ 1920 թվականին նա ավարտել է Բերքլիի բարձրագույն դպրոցը, իսկ 1924 թվականին՝ Բերնարդ քոլեջը։


=== Դերասանական կարիերայի սկիզբ ===
1920 թվականին Բրոդվեյում սկսվում է նրա դերասանական կարիերան, որտեղ նա հաջողությամբ խաղացել է ողջ հաջորդ տասնամյակը։
Կինոէկրանին նա հայտնվել է միայն մեկ անգամ՝ 1935 թվականին Գահագամը խաղացել է  Հենրի Ռայդեր Հագարդի մոտիվներով նկարահանված «Նա» կատագերգական ֆիլմում կորուսյալ քաղաքի թագուհու՝ Հաշ-ա-Մոտեպ դերը։ Իր կերպարի համազգեստը ոգեշնչման աղբյուր դարձավ «Walt Disney» ընկերության «Սպիտակաձյունիկը և յոթ թզուկները» մուլտֆիլմի հերոս Չար թագուհու կերպարը ստեղծելու համար։
1931 թվականին Գահագանը ամուսնացավ դերասան Մելվին Դուգլասի հետ, որից երկու երեխա ունեցավ։ Նրանց ամուսնությունը տևեց 15 տարի՝ մինչև Գահագայի մահը։


=== Հասարակական և քաղաքական գործունեություն ===
Գահագանը ցնծում է Հոլիվուդի մթնոլորտը, և իր առաջին աղջկա՝ Մերի Հելենի ծննդից հետո՝ 1938 թվականին, սկսում է ավելի շատ ուշադրություն դարձնել հասարակական գործունեությանը, այդ թվում՝ ներգաղթյալ-աշխատողների իրավունքների պաշտպանությանը (նա շուտով գլխավորում է «Ջոն Ստայնբեքի կոմիտեն»)։ Նա ամուսնու հետ միացան հոլիվուդյան հականացիստական լիգային և կոչ էին անում ԱՄՆ-ում բոյկոտել նացիստական ​​Գերմանիայի արտադրանքը։ Աջակցելով «Նոր կուրս»-ին՝ նա ծառայել է ԱՄՆ հանրային աշխատանքների վարչությունում։
1940-ական թվականներին սկսել է Գահագանի քաղաքական կարիերան, որը եղել է դեմոկրատական կուսակցություն և 1933 թվականին նախագահ Ֆրանկլին Դ. Ռուզվելտ կողմնակից։
1944 թվականին նա ընտրվել է ԱՄՆ Ներկայացուցիչների պալատի՝ Կալիֆոռնիային 14 շրջանի կողմից, որտեղ նա զբաղեցրել է իր պաշտոնը երեք տարի ժամկետով։ Այս ընթացքում նա կապ է ունեցել այն ժամանակվա կոնգրեսական (իսկ հետագայում ԱՄՆ նախագահ) Լինդոն Բ. Ջոնսոնի հետ։
1950 թվականին մասնակցել է նախընտրական մրցավազքին ԱՄՆ Սենատում պաշտոնի համար հաղթելով իր բոլոր մրցակիցներին։
Սակայն 1950 թվականի ընտրություններում նա պարտվել է հանրապետական ​​Ռիչարդ Նիքսոնին և շուտով ավարտում է իր քաղաքական կարիերան։


=== Քաղաքականությունից հետո ===
1952 թվականին վերականգնել է իր դերասանական կարիերան՝ խաղալով բրոդվեյական «Առաջին տիկին» կատագերգությունում ։ Հետագա տարիներին նա պարբերաբար վերահաստատում է իրեն քաղաքականության մեջ՝ մասնակցելով, Ջոն Ֆ. Քենեդի և Ջորջ Մակգովերնի նախագահական քարոզարշավներին։
Հելեն Գահագան Դուգլասը մահացել է 1980 թվականին Կրծքագեղձի և Թոքի քաղցկեղից Նյու Յորքում 79 տարեկան հասակում։ Նրա ամուսինը՝ Մելվին Դուգլասը մահացել կնոջ մահից մեկ տարի անց՝ թոքաբորբից՝ 80 տարեկան հասակում։ Կինոարտադրության բնագավառում ունեցած ավանդի համար դերասանուհին արժանացել է աստղի Հոլիվուդի Փառքի ծառուղում։


== Պատկերասրահ ==

		


== Ծանոթագրություններ ==


== Արտաքին հղումներ ==
Վիրուբովո (գյուղ, Վյազեմսկի շրջան)

Վիրուբովո (ռուս.՝ Вырубово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 67 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոնսոն շրջան (Ինդիանա)

Անվան այլ կիրառումների համար տե՛ս՝ Ջոնսոն շրջան (այլ կիրառումներ)Ջոնսոն շրջան (անգլ.՝ Johnson County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 829 կմ² է, բնակչությունը՝ 139.654 մարդ (2010 թ. տվյալներով)։ Շրջկենտրոնն է Ֆրանկլին բնակավայրը։ Կազմավորվել է 1823 թ.։
Պոնիզովե (գյուղ, Տյոմկինսկի շրջան)

Անվան այլ կիրառումների համար տե՛ս՝ ՊոնիզովեՊոնիզովե (ռուս.՝ Понизовье), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
124


== Դեպքեր ==


== Ծնունդներ ==


== Մահեր ==
124 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 124 թվականն է, 
II դարի 24-րդ տարին։
Ասնի (գետակ)

Անվան այլ կիրառումների համար տե՛ս՝ Ասնի (այլ կիրառումներ)Ասնի, գետակ Արաքսի ավազանում, նրա ձախակողմյան վտակ Վեդի գետի համկարգում։ Սկիզբ է առնում Ուրծի լեռնաշղթայից։


== Ծանոթագրություններ ==
Սեմենովոդչեսկի

Սեմենովոդչեսկի (ռուս.՝ Семеноводческий), գյուղ Ռուսաստանի Դաշնության Կրասնոդարի երկրամասի Բելայա Գլինայի շրջանի կազմում։
Բնակչությունը 2010 թվականին գրանցված տվյալներով կազմում էր 239 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աո (գյուղ, Ռակե շրջան)

Աո (էստ․՝ Ao), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բլեզ Սանդրար

Բլեզ Սանդրար (Cendrars, իրական անունը՝ Ֆրեդերիկ Զաուզեր, Sauser, սեպտեմբերի 1, 1887(1887-09-01)[…], Լե Շո դե Ֆոն, Նևշատել, Շվեյցարիա - հունվարի 21, 1961(1961-01-21)[…], Փարիզ), ֆրանսիացի և շվեյցարացի գրող։
Սանդրարը տուրք է տվել կուբիզմին և ավանգարդիստական այլ հոսանքների, սակայն դարձել է (Գ․ Ապոլիների հետ) 20-րդ դարի «բանաստեղծական ռեալիզմի» հիմնադիրներից։ «Ոսկի» (1925), «Մորավաժին» (1926), «Դեն Ցաքի խոստովանությունը» (1929), «Ռոմ» (1930), «Ռիսկով լի կյանք» (1938) քննադատական վեպերում Սանդրարն ստեղծել է ժամանակակից արկածախնդիր մարդու էպոպեան։ Նրա հետագա վեպերն ու ակնարկները քնարական ինքնակենսագրության բնույթ ունեն։


== Ծանոթագրություններ ==
Թովմաս Պեռենց

Թովմաս Պեռենց (1825, Կամարակապ, Ակն - 1875), հայ թատերական գործիչ, դերասան, դրամատուրգ։


== Կենսագրություն ==
Թովմաս Պեռենցը ծնվել է 1875 թվականին Արևմտյան Հայաստանի Ակն քաղաքի Կամարակապ գյուղում։ Նախնական կրթությունը ստացել է ծննդավայրում։ Այնուհետև տեղափոխվել է Կոստանդնուպոլիս, որի Օրթագյուղի հայկական կրթարանում էլ շարունակել է ուսումը։
1850-ական թվականների կեսերից սկսել է գործուն մասնակցություն ունենալ լուսավորական և մշակութային կյանքին։ Դարձել է Օրթագյուղի հայկական «Բարեսիրաց» ընկերությունը հիմնադրողներից մեկը։ Անվանի բանաստեղծ, դրամատուրգ Մկրտիչ Պեշիկթաշլյանի հետ հիմնել է տեղի թաղային թատրոնը՝ կատարելով նշանակալի աշխատանք։  
Թովմաս Պեռենցը որպես դերասան մասնակցել է Օրթագյուղում կազմակերպված հայերեն բեմականացումներին, որոնցում կենցաղային զավեշտներում կատարել է մեծ մասամբ կատակերգական դերեր։  
Որպես գրող ստեղծել է մի քանի կատակերգություն, որոնցից առանձնանում են «Ծեր սիրահարը», «Խաբված ակնցին», «Հաճի Մանկասար», «Խաչատուրին խաչը», «Շինծու հարս» և այլ ստեղծագործություններ։ Այդ կատակերգությունները բեմադրվել են թատրոնում։ Պեռենցը գրել է նաև «Վարդան» կոչվող պատմական ողբերգությունը։  
Թովմաս Պեռենցը 1862 թվականին հիմնադրել է «Վարդ Մեսրոպյան» պարբերականը, որը հրատարակվել է կարճ ժամանակ։
Մահացել է 1875 թվականին։  


== Ծանոթագրություններ ==
Պավլովո-Պոսադսկի շրջան

Պավլովո-Պոսադսկի շրջան (ռուս.՝ Павлово-Посадский район), մունիցիպալ շրջան Ռուսաստանի Դաշնության Մոսկվայի մարզում։
Ստեղծվել է 1965 թվականին։ Վարչական կենտրոնը՝ Պավլովսկի Պոսադ։


== Աշխարհագրություն ==
Շրջանի տարածքի մակերեսը կազմում է 630 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 81264 մարդ։ Բնակչության խտությունը կազմում էր 128,99 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մալոդվորյանկա

Մալոդվորյանկա (ուկրաիներեն՝ Малодворянка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1795 թվականին։
2001 թվականի տվյալներով՝ Մալոդվորյանկա գյուղում բնակվում էր 438 մարդ։ Բնակավայրը զբաղեցնում է 1,2 կմ² տարածք։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (2094)

Ժողեվածու (2094), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2094 թվի տակ։ Ձեռագիրը գրվել է 1611 թվականին Գրիգոր աբեղա գրիչի կողմից, Իլովում։ Ստացողը եղել է Գրիգոր աբեղան։ Գրված է թղթի վրա, որը ունի 19,5x15,5 սմ չափս։ Ձեռագիրը կազմված է 394 թերթից։ Գրված է միասյունով, բոլորագրով։ Ունի կիսախորան մանրանկարներ։ Կազմը` կաշեպատ տախտակ, աստառը՝ կապույտ կտավ։ Հիշատակարաններ՝ 165բ, 282բ, 391ա, հետագայի՝ 392բ(1709թ․):


== Բովանդակություն ==
Մեկնություն Ստորոգութևանցն Արիստոտէլի
Մեկնություն պերի արմենիասին Արիստոտելի
Դավթի Սահմանք իմաստասիրության
Ամենայն չար տանջելի
Սահմանք հրեշտակաց


== Ծանոթագրություններ ==
Պուտկովո (այլ կիրառումներ)

Պուտկովո, կարող է վերաբերել՝

Պուտկովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Պուտկովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Պետրոնելա Բարկեր

Պետրոնելա Բարկեր (նորվ.՝ Petronella Barker, հոկտեմբերի 29, 1965(1965-10-29), Կոլչեստր, Միացյալ Թագավորություն), նորվեգացի դերասանուհի։


== Կենսագրություն ==
Պետրոնելա Բարկերը ծնվել է անգլիական Կոլչեստր քաղաքում, իսկ մանկությունը անցկացրել  Նորվեգիայում՝ Ֆրեդրիկստադ քաղաքում։ 1985 թվականից  1988 թվականները սովորել է Օսլոյի թատերական ակադեմիայում, և ապագայում դեբյուտ է ունեցել ֆիլմում, խորհրդա-նորվեգական համատեղ  ժապավենի, «Քարերի վրա էլ են ծառեր աճում» (1985)։ Որից հետո իր կարիերան շարունակել է, որպես նորվեգացի  կինոդերասանուհի, նկարահանվելով նորվեգական հայտնի ֆիլմերում։
1990 թվականին Բարքերը ելույթ է ունեցել թատերական բեմում, Շեքսպիրի, «Ձմեային հեքիաթ» պիեսում, Օսլոյի թատրոններից մեկում։ Այդ ժամանակներից ի վեր նա սկսել է ելույթ ունենալ Օսլոյի թատրոնների բեմում և Նորվեգիայի ագգային թատրոնում։
2004 թվականին նկարահանվել է «Հավայ, Օսլո» ֆիլմում, իսկ 2006 թվականին՝ «Անհամապատասխան մարդ» ֆիլմում։


== Ֆիլմերի ցանկը ==
«Քարերի վրա էլ են ծառեր աճում» (1985), Dragens fange,
«Քաղցրահամ ջուր»  (1988), Sweetwater
«Կապույտ գայլեր» (1993), De blå ulvene
«Ֆետերլյանդ»  (1994), Fatherland
«Վտանգավոր ջրեր» (1995), Farlig farvann
«Ռադիո 2» (1995—1996), Radio 2
«Կնուտ Համսունի  առեղծվածը» (1996), Gåten Knut Hamsun
«Կնուտ Համսունի  առեղծվածը» (1996), Gåten Knut Hamsun	սերիալ
«Ուլե Ալեքսանդր Ֆիլիբոմ-բոմ-բոմ» (1998), Ole Aleksander Filibom-bom-bom
«Կախվածություն» (2000), Misunnelse
«7 մահացու մեղքեր» (2000), De 7 dødssyndene
«Չորս տոն» (2000), Fire høytider
«Երաժշտություն հարսանիքների և հուղարկավորությունների համար» (2002), Musikk for bryllup og begravelser
«Հավայ, Օսլո» (2004), Hawaii, Oslo
«Dreamfall: The Longest Journey» (2006)
«Անհամապատասխան մարդ»  (2006), Den brysomme mannen
«Կոդավորված նամբ «Հանթեր»» (2007), Kodenavn Hunter
«Նամակները պատին» (2010), Varg Veum - Skriften på veggen
«Հարմարավետությունից դուրս» (2012), Outside Comfort
«Վիկտորիա․Սիրո պատմությունը» (2013), Victoria
«Սթրես» (2014), Stress


== Ծանոթագրություններ ==


== Արտաքին հղումներ ==
Պետրոնելա Բարկեր  (անգլ.) Internet Movie Database կայքում
Պերտոմա (Կալաժմայի վտակ)

Պերտոմա (ռուս.՝ Пертома), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կալաժմա գետի աջ ափին՝ 75 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034161
Հիդրոլոգիական ուսումնասիրությունների կոդը - 103003416
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Փորթլու

Փորթլուն (անգլերեն՝ Porthloo, կելտերեն՝ Porth Logh), Սիլլի կղզիներում գտնվող գյուղակ է։ Այն գտնվում է Սուրբ Մարիամի կղզում ՝ Հյուջ Թաունից քիչ հյուսիս։ Այն հանդիսանում է տուրիստական վայր լի հյուրանոցներով, խանութներով և ռեստորաններով։
Սանչուրսկի շրջան

Սանչուրսկի շրջան (ռուս.՝ Санчурский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1935 թվականին։ Վարչական կենտրոնը՝ Սանչուրսկ։


== Աշխարհագրություն ==
Շրջանի տարածքի մակերեսը կազմում է 1490 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11257 մարդ։ Բնակչության խտությունը կազմում էր 7,56 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գիտական աստիճան

Գիտական աստիճան, գիտության որոշակի ճյուղի մասնագետի որակավորման աստիճան։ Առաջին անգամ մտցվել է միջնադարյան համալսարաններում։ ԽՍՀՄ-ում գոյություն ունեին գիտությունների թեկնածուի և գիտությունների դոկտորի գիտական աստիճաններ, որոնք շնորհվում էին բուհի կամ գիտական հիմնարկի խորհրդում հրապարակայնորեն դիսերտացիա պաշտպանած անձանց։ Գիտական աստիճան շնորհում էին որոշ բարձրագույն ուսումնական հաստատությունների և գիտնականների խորհուրդները, հաստատում՝ բարձրագույն ատեստացիոն հանձնաժողովը։ Արտասահմանյան ժամանակակից ուսումնական և գիտահետազոտական հիմնարկներում գոյություն ունեն բակալավրի, մագիստրոսի, գիտությունների դոկտորի գիտական աստիճաններ։
Բեդեշինա

Բեդեշինա, սարավանդ կամ բարձրավանդակ Ախալքալաքի գավառում։ «Ազգագրական հանդեսում» (1895, էջ 17) այսպես է կոչվում Կարծախ գետի արևելքում ընկած փոքրիկ սարավանդը։


== Ծանոթագրություններ ==
Ցիվիլսկի շրջան

Ցիվիլսկի շրջան (ռուս.՝ Цивильский район, չուվաշերեն՝ Çĕрпӳ районĕ), մունիցիպալ շրջան Ռուսաստանի Դաշնության Չուվաշիա հանրապետությունում։
Ստեղծվել է 1927 թվականին։ Վարչական կենտրոնը՝ Ցիվիլսկ։


== Աշխարհագրություն ==
Շրջանի տարածքի մակերեսը կազմում է 790,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 38004 մարդ։ Բնակչության խտությունը կազմում էր 48,06 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մուհամմեդ մզկիթ (Բաքու)

Մուհամմեդ մզկիթ կամ Սինիգգալա մզկիթ (ադրբ.՝ Məhəmməd Məscidi və ya Sınıqqala Məscidi), հին մզկիթ Բաքվում, որը հասել է մինչ մեր օրերը։ Մզկիթի երկհարկանի շենքը կառուցվել է X-XI դարերում։


== Պատմություն ==

Մզկիթի հաճախ անվանում են նաև Սինիգգալան։ Մզկիթը կոչվեց «Սինիգգալա» մզկիթ, այն բանից հետո, երբ ռուսները 1723 թվականին գրավեցին Բաքուն։ Մզկիթը կառուցվել է Մուհամմեդ Աբու Բեքիրի կողմից՝ 1078-1079 թվականներին։ Մինչև 20-րդ դարի սկզբը Սինիգգալան մեկ հարկանի մզկիթ էր։ Մզկիթը պատկանում է Շիրվան-Աբշերոնի ճարտարապետական դպրոցին։


=== Մինարե ===
Մզկիթի ամենակարևոր մասը նրա Մինարեթն է։ Մզկիթի մինարեն գլանաձև է։ Փորձագետների կարծիքով, այս մինարեթը ունեցել է դիտորդի դերակատարություն։ Ենթադրվում է, որ մինարեթը կառուցվել է 11-րդ դարում։
Բրոքհաուզի և Եֆրոնի հանրագիտական բառարանում մզկիթը կոչվում է «Շահի մզկիթ»։


== Պատկերասրահ ==

		
		
		


== Տես նաև ==
Իչարի Շահար (Բաքվի թաղամաս)
Ջումա մզկիթ (Բաքու)
Շիրվանշահերի ապարանքներ


== Ծանոթագրություններ ==
Վիլաֆրանկա Սիկուլա

Վիլաֆրանկա Սիկուլա (իտալերեն՝ Villafranca Sicula), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 1511 մարդ, բնակչության խտությունը կազմում է 89 մարդ/կմ²։ Զբաղեցնում է 17 կմ² մակերես տարածք։ Փոստային ինդեքսն է՝ 92020։ Հեռախոսային կոդը՝ 0925։
Քաղաքի հովանավորն է սուրբ Էուկարպիոն։ Քաղաքի տոնը նշվուևմ է սեպտեմբերի 21-ին։


== Ժողովրդագրություն ==
Բնակչության աճը


== Ծանոթագրություններ ==
(654) Զելինդա

(654) Զելինդա (անգլ.՝ Zelinda), աստերոիդ աստերոիդների հիմնական գոտում։ Հայտնաբերվել է 1908 թվականի հունվարի 4-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,296788 ա. մ., առավելագույնը մոտենում է 1,7662 ա. մ. հեռավորության վրա և հեռանում 2,8273 ա. մ., իսկ Երկրի ուղեծրին Զելինդա աստերոիդը նվազագույնը մոտենում է 0,8055 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1271,39 երկրային օրվա ընթացքում, իր ուղեծրով շարժվելով միջինում 0,283154 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,13° անկյուն։
Զելինդա աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(654) Զելինդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սենտ Անաստազի (Կանտալի գավառ)

Սենտ Անաստազի (ֆր.՝ Sainte-Anastasie), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 149 մարդ, բնակչության խտությունը` 9.38 մարդ/կմ²։ Բնակավայրը զբաղեցնում է 15.88 կմ² տարածք։
2016 թվականի հունվարից Սել, Շալիրանգ, Շավանյակ և Նեսարգ Մուարսակ համայնքների հետ միասին հանդիսանում է Նեսարգ է Պինաթել համայնքի մաս։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 70 կմ հարավ, Օրիյակ քաղաքից` 50 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 82 աշխատունակ (15-64 տարեկան) բնակիչ, որոնցից ակտիվ էին 59-ը, իսկ ոչ ակտիվները՝ 23։ Ակտիվության ցուցանիշը կազմում է 72,0 %։ 59 աշխատունակ մարդկանցից աշխատել է 55 անձ (36 տղամարդ և 19 կին)։ Գործազուրկ են եղել 4 անձ (1 տղամարդ և 3 կին)։ 23 անաշխատունակներից 4-ը եղել են աշակերտներ կամ ուսանողներ, 9-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==